**MINISTERUL SĂNĂTĂȚII**

**ORDIN**

**pentru modificarea Anexei la Ordinul ministrului sănătății nr. 1.834/2023 privind aprobarea Regulamentului de organizare şi funcţionare a unităţilor de dializă publice şi private**

Văzând Referatul de aprobare al Direcției generale de asistență medicală din cadrul Ministerului Sănătății cu nr......................;

  -  având în vedere prevederile art. 10 alin. (1) şi ale art. 16 alin. (1) lit. m) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

    în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

**ministrul sănătăţii emite următorul**

**ORDIN:**

Art. I – Anexa la Ordinul ministrului sănătății nr. 1.834/2023 privind aprobarea Regulamentului de organizare şi funcţionare a unităţilor de dializă publice şi private, publicat în Monitorul Oficial al României, Partea I, nr. 493 și 493 bis din 7 iunie 2023, cu modificările și completările ulteriore, se modifică, după cum urmează:

**1. La articolul 6, punctul 6.2 se modifică și va avea următorul cuprins:**

“6.2.Situații particulare de tratament prin dializă

La anumiți pacienți incluși în Programul național de supleere a funcției renale la bolnavii cu insuficiență renală cronică, numărul și durata ședințelor de hemodializă, respectiv a schimburilor peritoneale, pot fi modificate de către medicul curant, cu motivație scrisă avizată de medicul șef al unității de dializă.

   Şedinţe suplimentare de hemodializă, faţă de programul de bază, pot fi necesare în unele urgenţe intercurente, dar şi în scop preventiv, la categorii speciale de pacienţi.

    a) Unele situaţii de urgenţă (hiperpotasemie, încărcare volemică) pot fi rezolvate în centrele de dializă în ambulatoriu. În funcţie de gravitatea situaţiei, medicul curant din unitatea de dializă decide dacă pacientul poate fi dializat în regim ambulatoriu sau trebuie trimis pentru spitalizare continuă.

    b) Hemodialize suplimentare în scop preventiv sunt necesare la anumite categorii de dializaţi, pentru evitarea apariţiei complicaţiilor sau a agravării unor comorbidităţi:

    - la gravide aflate în program de dializă cronică, pentru menţinerea relativ constantă a ureei serice la valori < 75 mg/dL;

    - la pacienţi cu insuficienţă cardiacă severă, refractară la alte mijloace de tratament şi care nu suportă încărcări volemice, chiar minime (de exemplu, cardiomiopatii dilatative);

    - la pacienţi cu pericardită uremică.”

**2. La articolul 20, punctul 1), litera b) se modifică și va avea următorul cuprins:**

„b) programul de lucru al unităților din ambulatoriu poate fi extins temporar la maxim 4 ture de bolnavi pe zi, în stuații deosebite (creșterea adresabilității, prin închiderea unei unități de dializă din vecinătate, calamități naturale, imposibilitatea accesului la energie electrică, apă) cu informarea Direcțiilor de sănătate publică județene sau a municipiului București și al Caselor de asigurări de sănătate judeţene sau a municipiului Bucureşti.”

Art. II - Prezentul ordin se publică în Monitorul Oficial al României, Partea I.

**Ministrul Sănătății**

**Prof. Univ. Dr. Alexanru RAFILA**

**FIŞĂ DE AVIZARE INTERNĂ**

**Ordinul ministrului sănătății pentru modificarea Anexei la Ordinul ministrului sănătății nr. 1.834/2023 privind aprobarea Regulamentului de organizare şi funcţionare a unităţilor de dializă publice şi private**

|  |  |  |  |
| --- | --- | --- | --- |
|  | **DATA SOLICITĂRII AVIZULUI** | **DATA OBŢINERII AVIZULUI** | **SEMNĂTURA ŞEFULUI STRUCTURII** |
| STRUCTURA INIŢIATOARE |  |  |  |
| Direcţia generală asistenţă medicalăDirector General,Dr. Costin ILIUȚĂ |  |  |  |
| STRUCTURI AVIZATOARE |  |  |  |
| Direcția personal și structuri sanitareDirector,Alina Gabriela CARABULEA |  |  |  |
| Direcţia general juridicăDirector General,Ionuț – Sebastian IAVORServiciul avizare acte normativeȘef Serviciu,Dana - Constanța EFTIMIE |  |  |  |
| Secretar de statProf. Univ. Dr. Adriana PISTOL |  |  |  |
| Secretar general adjunct, Dănuț – Cristian POPA |  |  |  |